Na temelju članka 41. stavka 1. Zakona o predškolskom odgoju i obrazovanju („Narodne novine” broj 10/97, 107/07, 94/13, 98/19 i 57/22, 101/23 i 22/26) i članka 41. stavka 1. Statuta Dječjeg vrtića More, Upravno vijeće Dječjeg vrtića More, uz prethodnu suglasnost Gradskog vijeća Grada Rijeke, na sjednici 30. rujna 2026. godine, donijelo je 

IZMJENE I DOPUNE 
STATUTA DJEČJEG VRTIĆA MORE 

Članak 1.

U Statutu Dječjeg vrtića More, u cijelom tekstu Statuta riječ: „kurikulum“ u određenom broju i padežu zamjenjuje se riječju: „kurikul“ u odgovarajućem broju i padežu.

Članak 2.

U članku 33. stavak 2. mijenja se i glasi:
„Član Upravnog vijeća može biti razriješen, odnosno opozvan ako neopravdano ne dođe na sjednicu Upravnog vijeća najmanje tri puta ili na drugi način zanemaruje obveze člana Upravnog vijeća, ili nanosi štetu Ustanovi.“.
Iza stavka 3. dodaje se novi stavak 4. koji glasi:
„Član Upravnog vijeća koji je predstavnik osnivača može biti razriješen, odnosno opozvan ako osnivač nije zadovoljan njegovim radom.“.
U dosadašnjem stavku 4. koji postaje stavak 5. iza riječi „izabrale“ dodaju se riječi „po istom postupku po kojem je izvršeno imenovanje“.

Članak 3.

U članku 37. stavak 5. mijenja se i glasi:
„Upravno vijeće donosi Poslovnik o radu Upravnog vijeća kojim se pobliže uređuje način održavanja sjednica i druga pitanja iz djelokruga rada Upravnog vijeća koja nisu regulirana zakonom i ovim Statutom.“.

                                                                    Članak 4.

U članku 41. stavku 1. iza podstavka 2. dodaje se novi podstavak 3. koji glasi:
„- donosi Pravilnik o radnim mjestima Ustanove, uz prethodnu suglasnost Gradonačelnika,“.
Dosadašnji podstavci 3. do 12. postaju podstavci 4. do 13.
Dosadašnji podstavak 13. koji postaje podstavak 14. mijenja se i glasi:
„- odlučuje o stjecanju, otuđivanju i opterećivanju imovine Ustanove pojedinačne vrijednosti od 15.000,00 eura do 50.000,00 eura, a iznad 50.000,00 eura uz prethodnu suglasnost Gradonačelnika,“.
Dosadašnji podstavci 14. i 15. postaju podstavci 15. i 16.

Članak 5.

U članku 42. stavku 2. podstavak 12. mijenja se i glasi:
„- odlučuje o stjecanju, otuđivanju i opterećivanju imovine Ustanove čija pojedinačna vrijednost ne prelazi iznos od 15.000,00 eura,“.


Članak 6.

U članku 45. stavku 1. podstavak 1. mijenja se i glasi:
„- završen studij odgovarajuće vrste za rad na radnome mjestu odgojitelja ili stručnoga suradnika u dječjem vrtiću, koji može biti:
	a) sveučilišni integrirani prijediplomski i diplomski studij,
	b) sveučilišni prijediplomski studij za odgojitelja,
	c) sveučilišni diplomski studij,
	d) stručni diplomski studij,
	e) stručni studij odgovarajuće vrste, odnosno stručni studij kojim je stečena viša stručna sprema odgojitelja u skladu s prijašnjim propisima,“.

                                                                   Članak 7.

U članku 48. stavku 2. podstavku 4. briše se točka, stavlja zarez i dodaje podstavak 5. koji glasi:
„- ako je došlo do povrede odredbi zakona kojima se uređuje zabrana natjecanja i sukob interesa.“.

Članak 8.

U članku 52. stavak 9. mijenja se i glasi:
„Radni odnos u Ustanovi ne može zasnovati osoba koja ima izrečenu mjeru žurnog izdvajanja djeteta iz obitelji ili mjeru za zaštitu osobnih prava i dobrobiti djeteta u nadležnosti suda.“.

Članak 9.

U članku 61. stavku 1. iza podstavka 2. dodaje se novi podstavak 3. koji glasi:
„- Pravilnik o radnim mjestima Ustanove, uz prethodnu suglasnost Gradonačelnika,“.
Dosadašnji podstavci 3. do 9. postaju podstavci 4. do 10.

					        Članak 10.

Ove Izmjene i dopune Statuta stupaju na snagu dan nakon dana objave na oglasnoj ploči Ustanove.

				            	        
KLASA: 007-02/26-08/5
URBROJ: 2170-1-25-02-26-1
                                                                                          Predsjednica Upravnog vijeća:

                                                                                            ________________________
                                                                                                      Izabela Lasan

Na ove Izmjene i dopune Statuta Gradsko vijeće Grada Rijeke dalo je prethodnu suglasnost 24. rujna 2026. godine, KLASA: 024-01/26-01/73, URBROJ:  2170-1-01-00-26-3.
    

            Utvrđuje se da su ove Izmjene i dopune Statuta objavljene na oglasnoj ploči Dječjeg vrtića More 30. rujna 2026. godine te su stupile na snagu 1. listopada 2026. godine.

                                                                                               	Ravnateljica:	

                                                                                               ____________________
                                                                                                        Jasna Crnčić

